Његов син Орхан је, уз подршку Византије, покушао да се после његове смрт умеша у борбе око власти, у чему није успео. Сулејманов унук, који се такође звао Орхан, је живео у Цариграду и са својим људима је учествовао у последњој одбрани града, који су Османлије опседале, током пролећа 1453. године. Он је и погинуо, за време завршних борби које су уследиле 29.05., у којима је страдао и последњи византијски цар Константин XI Драгаш (1449—1453), син Манојла II.